Landeveissykling

miniatyr|Rund um den Henninger-Turm 2005
miniatyr|Feltet opp Mont Ventoux under Tour de France i 2002
miniatyr|Regjerende tempo-verdensmester Fabian Cancellara under Sveits rundt i 2007
Landeveissykling er en sykkelsport der det konkurreres på landeveissykler. Selv om sporten primært foregår på landeveier, går konkurransene også gjennom bygater, og tidvis også over brostein og grus.

Sporten er populær over store deler av verden, men spesielt i Europa. De mest dominerende nasjonene er europeiske land med sterk sykkelkultur, som Belgia, Frankrike, Italia, Nederland, Spania og Sveits. Landeveissykling er likevel en stor internasjonal idrett, og også en rekke andre land kan vise til store internasjonale resultater. 

 Konkurranseform 
I landeveissykling konkurrere man i ulike typer ritt. De fleste ritt arrangeres som fellesstart, der førstemann i mål vinner. En del ritt arrangeres med individuell start (tempo) der man sykler mot klokka. Denne formen kan også brukes i lagkonkurranser (lagtempo) der laget sykler samlet.

Rittene kan videre inndeles i endagsritt og etapperitt. Et etapperitt er et ritt som går over flere etapper, der det kåres vinnere av de enkelte etappene og sammenlagtvinner. Sammenlagtvinneren er den som fullfører rittet på kortest tid. Ofte inngår også andre konkurranser i etapperitt, for eksempel poengkonkurranser, klatrekonkurranser og lagkonkurranser. Lederen av hver enkelt individuell konkurranse bærer en spesiell ledertrøye.

Rittene kategoriseres etter type og vanskelighetsgrad av Det internasjonale sykkelforbundet.

 Klassikere 
De viktigste endagsrittene kalles klassikere. Klassiker-begrepet er ikke helt klart definert, men begrepet brukes ofte om endagsrittene som arrangeres på sykkelsportens øverste nivå som klassikere. Eksempler på disse er E3 Saxo Classic, Strade Bianche og Amstel Gold Race.

Ofte benyttes begrepet "semi-klassiker" om prestitsjefylte endagsritt som ikke er å anse som faktiske klassikere.

De fem mest prestisjefylte klassikerne kalles for monumentene. Det er Milano–Sanremo, Flandern rundt, Paris–Roubaix, Liège–Bastogne–Liège og Lombardia rundt. Monumentene er krevende sykkelritt på over 250 km, og seier i et av disse rittene omtales som en av de største bragdene en syklist kan oppnå.

 Grand Tours 
Grand Tours er etapperitt som går over tre uker med 21 etapper. Det er tre slike ritt på sykkelkalenderen: Tour de France, Giro d’Italia og Vuelta a España.

 UCI WorldTour 
Profesjonell syklings øverste organ er Union Cycliste Internationale. Fra 1989 til 2004 arrangerte de Verdenscupen. Verdenscupen inneholdt kun endagsritt, blant dem alle klassikerne. I 2005 ble den erstattet av UCI ProTour som også inkluderte Grand Tourene og mindre etapperitt som Sveits rundt, Paris-Nice og Dauphiné Libéré. Fra 2008 var ikke lenger Grand Tourene med i ProTour, og heller ikke noen av de andre rittene til Grand Tour-arrangørene. Før 2009-sesongen gikk de 14 gjenværende ProTour-rittene inn som en del av UCI Verdenskalender. I 2011 ble serien og rankingen omtalt som UCI World Tour. Lagene som er ProTeams er garantert og forpliktet å sykle alle WorldTour-rittene.

I tillegg arrangerer UCI kontinentale tourer som UCI Africa Tour, UCI Europe Tour, UCI America Tour og UCI Asia Tour.

 Mesterskap 
Det arrangeres kontinentale mesterskap (herunder EM) og verdensmesterskap hvert høst, med et landeveisløp og et individuelt tempoløp. I Norge arrangeres vanligvis NM i landeveissykling i juni. Hvert fjerde år er landeveissykling også med på OL-programmet. 

Vinneren av de nasjonale mesterskapene får sykle med sitt lands mestertrøye frem til neste mesterskap. Som regel er denne trøyen det aktuelle landets flagg. Vinneren av EM får sykle i EM-trøya. Vinneren av verdensmesterskapet får sykle i regnbuetrøya. Fellesnevneren er at trøyene kun gjelder grenen syklisten vant i. Dersom syklisten vant landeveisrittet, får han ikke sykle med mestertrøya for temporittet, og motsatt.

Vinneren av de olympiske leker får ikke en egen trøye, men skal ha detaljer av gull på hals og ermer av trøya.

Dersom en rytter har vunnet flere mesterskapstrøyer i løpet av en sesong, prioriteres de etter følgende rekkefølge:

 Ledertrøye i rittet
 Regnbuetrøya
 Europamestertrøya
 Nasjonal mestertrøye

 Taktikk 

Selv om målet er så trivielt som å krysse målstreken først, kan flere ulike taktikker benyttes. Vanligvis vil en rytter eller en gruppe ryttere prøve å gå i brudd fra hovedfeltet (peloton) ved å angripe og rykke fra for å redusere antall konkurrenter om seieren. Hvis bruddet ikke lykkes og flesteparten av rytterne samles i en gruppe igjen, er sjansen størst for at en rytter med eksplosiv spurting som styrke klarer å dra i fra på de siste meterne og vinne. Samarbeid mellom rytterne (både forhåndsbestemt og improvisert) er viktig i mange aspekter; som å hindre brudd fra å gå, hjelpe en rytter i brudd å skape et forsprang, kjøre inn brudd og trekke opp spurten hvis en gruppe kommer samlet til mål.

Rittene byr ofte på ulike vanskelige løypeprofiler som tøffe klatringer, raske nedstigninger og noen ganger tekniske underlag (som brosteinspavéene i Paris–Roubaix). Dette gjør løypene mer selekterende; sterke ryttere kan kvitte seg med svakere ryttere i slike seksjoner for å redusere antall konkurrenter om seieren.
De mer organiserte rittene har biler som følger rytterne og plukker opp de som ikke klarer å komme innenfor tidsfristen, eller bestemmer seg for å bryte.

Som i alle typer løp er dragsug et veldig viktig moment der en rytter kan spare mye krefter på å ligge tett bak en annen rytter for å minske luftmotstanden. Ryttere kan spare opptil 40% energi ved å ligge bak en annen rytter. Dette kan være en fordel eller svakhet mellom konkurrenter. Ryttere kan samarbeide og skape dragsug for hverandre slik at en høy fart kan opprettholdes, men én rytter kan også bli tvunget til å ta mesteparten av føringene og dermed bli fortere sliten. Å benytte seg av dragsuget fra en annen rytter er ikke tillatt på tempoetapper, med mindre det er en lagtempo.

 Landeveissykling i Norge 
Det er (per 2017) seks norske ritt med UCI-status: Ringerike Grand Prix, Sundvolden Grand Prix, Tour of Norway, Arctic Race of Norway, Tour des Fjords og Ladies Tour of Norway. Det finnes flere andre landeveisritt som for eksempel Vestfold Rundt, og Festningsrittet.

I Norge finnes det i 2016 seks lag med UCI-status i landeveissykling. Team Hitec Products er Norges eneste profesjonelle sykkellag, og Nordens første profflag for kvinner. De konkurrerer på UCIs øverste nivå for kvinnelige sykkellag. De fem herrelagene Team Coop-Øster Hus Team Sparebanken Sør, Team Joker Byggtorget, Team FixIT.no og Team Ringeriks-Kraft er registrert som kontinentallag (nivå 3, etter WorldTeam og prokontinentallag), og kan delta i ritt på UCIs kontinentaltourer.

Det norske tur-rittet med flest deltakere er Styrkeprøven 540 km Trondheim-Oslo, som også er Norges lengste ritt. 

Norske proffsyklister (menn)
Norge har de siste årene fått frem flere gode landeveisryttere som hevder seg på internasjonalt nivå. I 2019 syklet fjorten norske ryttere for lag på de to øverste nivåene. Til 2020-sesongen økte antallet kraftig, i og med at Uno-X Norwegian Development Team ble profesjonelt kontinentallag.

 RytterListen tar utgangspunkt i denne oversikten  Periode  LagKnut Knudsen 1974–1981  Jollyceramica,  Bianchi-PiaggioGeir Digerud 1980–1983   Magniflex,  AtalaJostein Wilmann 1980–1983  Puch-Sem,  Capri Sonne,  Eorotex-MagniflexDag Erik Pedersen1982–1991  Bianchi-Piaggio,  Murella-Rossin,  Ceramiche Ariostea,  PDM-Concorde,  TVM,  Del Tongo-MG BoysOle Kristian Silseth 1982–1984  Metauro Mobili-Pinarello,  Inoxpran,  Supermercati Brianzoli Dag Otto Lauritzen  1984–1994 	 Peugeot,  7-Eleven/Motorola,  TVM-Bison KitJaanus Kuum 1986–1994   La Vie Claire,  Toshiba-Look,  ADR-Mini-Flat-Enerday,  Teka,  TVM-Sanyo,  Subaru-Montgomery,  Trident-Schick-Gilals-Wimi,  Carrera Jeans-Tassoni Olaf Lurvik 1988–1991  Z-Peugeot,  Toshiba Atle Pedersen 1988–1991  PDM-Concorde,  Tonton Tapis-GB Atle Kvålsvoll 1988–1994   Z-Peugeot,  Subaru-Montgomery,   WordPerfectTorjus LarsenTorjus Larsen i Cycling Archives   1989–1990  ADR-W-Cup-Bottecchia-Coors Light,  I.O.C.-TulipBo André Namtvedt   1989–1994  ADR-W-Cup-Bottecchia-Coors Light,  I.O.C.-Tulip,  Subaru-Montgomery,   WordPerfectBjørn Stenersen 1992–1995   MotorolaLars Kristian Johnsen 1994–1995   TVM Steffen Kjærgaard  1995–2003   TVM,  Team Chicky World,   US PostalStig Kristiansen 1999  Acceptcard Pro CyclingSvein Gaute Hølestøl 1998–2000  Team Chicky World,  Team GerolsteinerOle Sigurd Simensen 1998–2002  Agro Adler Brandenburg,  Saint-Quentin – Oktos,  MälarenergiBjørnar Vestøl  1998–2003   Acceptcard Pro Cycling,  Linda McCartney Racing Team,  Team FaktaKurt Asle Arvesen 1998–2011 Asics,  Riso Scotti,  Amica Chips,  Team Fakta,  CSC/Saxo Bank,  Team SkyMorten Hegreberg 2000–2004 Ville de Charleroi - New Systems,  Jartazi Granville TeamØyvind Lillehagen  ? Belgia, Spania og Frankrike. Thor Hushovd  2000–2014   Crédit Agricole,  Cervélo TestTeam,  Garmin-Cervélo,  BMC Racing TeamMads Kaggestad  2003–2007  Crédit AgricoleEdvald Boasson Hagen  2008–2024   Team Columbia,  Team Sky,  MTN-Qhubeka,  Team Total Direct Energie,  Decathlon AG2R La Mondiale TeamGabriel Rasch  2008–2014  Crédit Agricole,  Cervélo TestTeam,  Garmin-Cervélo,  FDJ BigMat,  Team SkyAlexander Kristoff  2010–   BMC Racing Team,  Katjusja,  UAE Team Emirates,  Intermarché-Wanty-Gobert Matériaux,  Uno-X Pro Cycling TeamLars Petter Nordhaug  2010–2017   Team Sky,  Blanco Pro Cycling,  Team Sky,  Aqua Blue SportFrederik Wilmann  2010   Skil-ShimanoVegard Stake Laengen  2012–20142016–   Team Type 1,  Bretagne-Séché Environnement IAM Cycling,  UAE Abu DhabiVegard Breen  2014–2016   Lotto-Belisol,  Fortuneo-Vital ConceptSondre Holst Enger  2014–2020   IAM Cycling,  AG2R La Mondiale,   Israel Cycling Academy,  Riwal Readynez Cycling TeamSven Erik Bystrøm  2015–   Katjusja,  UAE Team Emirates,  Intermarché-Wanty-Gobert Matériaux,  Groupama-FDJKristoffer Skjerping  2015–2016   Garmin-SharpOdd Christian Eiking  2016–   FDJ,  Wanty-Groupe Gobert,  EF Education-Nippo,  Uno-X Mobility,  Unibet Tietema RocketsDaniel Hoelgaard  2016–2021   FDJ,  Uno-X Norwegian Development TeamFredrik Strand Galta  2016   Delko Marseille Provence KTMSindre Lunke  2016–2020   Team Giant-Alpecin,  Fortuneo-Samsic,  Riwal Readynez Cycling Team  Amund Grøndahl Jansen  2017–   Team LottoNL-Jumbo,  Team BikeExchange,  Uno-X MobilityTruls Engen Korsæth  2017–2018   Astana Pro TeamKristoffer Halvorsen  2018–2023   Team Sky,  EF Education First,  Uno-X Pro Cycling TeamAugust Jensen  2018–2023   Israel Cycling Academy,  Riwal Readynez Cycling Team,  Delko,  Human Powered HealthCarl Fredrik Hagen  2019–2024   Lotto Soudal,  Israel Start-Up Nation,  Q36.5 Pro Cycling TeamKrister Hagen  2019   Riwal Readynez Cycling Team  Rasmus Fossum Tiller  2019–   Team Dimension Data,  Uno-X Pro Cycling Team  Kristian Aasvold  20202022–2023   Riwal Readynez Cycling Team,  Human Powered HealthTobias Foss  2020–   Team Jumbo-Visma,  Ineos Grenadiers  2020–2022  Uno-X Norwegian Development Team 2020–2024 Uno-X Norwegian Development Team  2020–  Uno-X Norwegian Development TeamTorstein Træen  2020–   Uno-X Norwegian Development Team,  Team Bahrain VictoriousAndreas Leknessund 2020–  Uno-X Norwegian Development Team,  Team DSM,  Uno-X MobilityMarkus Hoelgaard  2020–   Uno-X Norwegian Development Team,  Trek-Segafredo,  Uno-X MobilityJonas Iversby Hvideberg  2020–   Uno-X Norwegian Development Team,  Team DSM,  Uno-X MobilitySøren Wærenskjold 2021–  Uno-X Pro Cycling TeamEirik Lunder 2022  Gazprom-RusVeloTrym Westgaard Holther  2022   Drone Hopper - Androni Giocattoli 2022–  Uno-X Pro Cycling TeamTord Gudmestad 2022–  Uno-X Pro Cycling Team,  Decathlon AG2R La Mondiale Team 2023– Uno-X Pro Cycling TeamEmbret Svestad-Bårdseng  2023–   Human Powered Health,  Arkéa-B&B HotelsJohannes Staune-Mittet 2024–  Team Visma-Lease a Bike,  Decathlon AG2R La Mondiale TeamPer Strand Hagenes  2024–  Team Visma-Lease a Bike 2024–   Uno-X MobilityJørgen Nordhagen  2025–   Team Visma-Lease a BikeMartin Tjøtta  2025–   Arkéa-B&B HotelsCedrik Bakke Christophersen  2025–   Unibet Tietema Rockets

 Referanser 

 Eksterne lenker 



Kategori:Sykkelsport